भीषण गर्मी में तापमान बढ़ता ही जा रहा है। बढ़ती गर्मी से हर कोई त्रस्त दिखाई दे रहा है। सरकारी दफ्तरों में कर्मचारियों का बैठना मुश्किल हो गया है। वहीं गर्मी के कारण बाजार भी सूने दिखाई देने लगे हैं। ऐसी भीषण गर्मी में डिस्कॉम विभाग की अघोषित कटौती ने लोगों का जीना मुश्किल कर दिया है। सुबह सूर्य निकलने के साथ ही डिस्कॉम की आंख मिचौली शुरू हो जाती है। जो देर शाम तक बदस्तुर जारी रहती है। कभी कभी तो डिस्कॉम के अधिकारियों द्वारा रात्रि में भी बिजली की कटौती कर दी जाती है। जिसके कारण शहरवासियों को काफी परेशानियों का सामना करना पड़ रहा है।